ddrg/super_eurlex huggingface dataset:
Uradni list C 124 , 25/05/2002 str. 0004 - 0004



Sklep Sveta z dne 7. maja 2002 o razglasitvi Evropske prestolnice kulture 2005 (2002/C 124/03) SVET EVROPSKE UNIJE JE – ob upoštevanju Pogodbe o ustanovitvi Evropske skupnosti, ob upoštevanju Sklepa št. 1419/1999/ES Evropskega parlamenta in Sveta z dne 25. maja 1999 o vzpostavitvi aktivnosti Skupnosti za prireditev "evropska prestolnica kulture" za leta 2005 do 2019 [1] ter zlasti člena 2(3) Sklepa, ob upoštevanju naslednjega: (1) Izbirna komisija je predložila svoje poročilo Evropskemu parlamentu, Svetu in Komisiji 28. septembra 2001. (2) Evropski parlament je posredoval Komisiji svoje mnenje o nominacijah 11. decembra 2001 – SKLENIL: Člen 1 Mesto Cork se razglasi za Evropsko prestolnico kulture 2005. Člen 2 Mesto Cork sprejme vse potrebne ukrepe, da zagotovi učinkovito izvajanje členov 1 in 5 Sklepa št. 1419/1999/ES. V Bruslju, 7. maja 2002 Za Svet Predsednik R. De Rato y Figaredo [1] UL L 166, 1.7.1999, str. 1. --------------------------------------------------
Odločba Komisije

z dne 19. februarja 2002

o minimalnih zahtevah za potrdilo o uničenju, izdano v skladu s členom 5(3) Direktive 2000/53/ES Evropskega parlamenta in Sveta o izrabljenih vozilih

(notificirana pod dokumentarno številko K(2002) 518)

(Besedilo velja za EGP)

(2002/151/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih [1] in zlasti členov 5(5) ter 11(4) Direktive,

ob upoštevanju naslednjega:

(1) Direktiva 2000/53/ES določa, da bo odjava vozil mogoča samo ob predložitvi potrdila o uničenju.

(2) Da bi pristojnim organom omogočili medsebojno priznavanje in sprejemanje potrdil o uničenju, izdanih v drugih državah članicah, Direktiva 2000/53/ES zahteva od Komisije, da določi minimalne zahteve za potrdilo o uničenju.

(3) Cilj minimalnih zahtev je zagotoviti zanesljivost glede identitete obrata za obdelavo, pristojnega organa in imetnika vozila ter podatkov o njih, kakor tudi številnih podatkov v zvezi z vozilom.

(4) Ukrepi, predvideni s to odločbo, so v skladu z mnenjem odbora, ustanovljenega po členu 18 Direktive Sveta 75/442/EGS [2] –

SPREJELA NASLEDNJO ODLOČBO:

Člen 1

Potrdilo o uničenju, izdano v skladu s členom 5(3) Direktive 2000/53/ES, vsebuje najmanj podatke, naštete v Prilogi k tej odločbi.

Člen 2

Ta odločba je naslovljena na države članice.

V Bruslju, 19. februarja 2002

Za Komisijo

Margot Wallström

Članica Komisije

[1] UL L 269, 21.10.2000, str. 34.

[2] UL L 78, 18.3.1991, str. 32.

--------------------------------------------------

PRILOGA

Minimalne zahteve za potrdilo o uničenju, izdano v skladu s členom 5(3) Direktive 2000/53/ES

1. Ime, naslov, podpis in registrska ali identifikacijska številka [1] ustanove ali podjetja, ki izda potrdilo.

2. Ime in naslov pristojnega organa, odgovornega za dovoljenje (v skladu s členom 6(2) Direktive 2000/53/ES) za ustanovo ali podjetje, ki izda potrdilo o uničenju.

3. Kadar potrdilo izda proizvajalec, trgovec ali zbiralec v imenu pooblaščenega obrata za obdelavo, ime in naslov ter registrska ali identifikacijska številka [2] ustanove ali podjetja, ki izda potrdilo.

4. Datum izdaje potrdila o uničenju.

5. Oznaka države in registrska številka vozila (priložiti registracijski dokument ali izjavo ustanove ali podjetja, ki izda potrdilo, da je bil registracijski dokument uničen [3].

6. Razred vozila, znamka in model.

7. Identifikacijska številka vozila (številka šasije).

8. Ime, naslov, državljanstvo in podpis imetnika ali lastnika dostavljenega vozila.

[1] To zahtevo je mogoče opustiti, kadar nacionalni registracijski ali identifikacijski sistem ne predvideva take številke.

[2] To zahtevo je mogoče opustiti, kadar nacionalni registracijski ali identifikacijski sistem ne predvideva take številke.

[3] Če zaradi uporabe elektronskega registracijskega sistema ni nobenega registracijskega dokumenta v papirni obliki, se ta zahteva lahko opusti.

--------------------------------------------------
Odločba Komisije

z dne 21. avgusta 2002

o spremembi Odločbe 97/468/ES, da se vključi obrat iz Grenlandije za proizvodnjo divjačine

(notificirano pod dokumentarno številko K(2002) 3094)

(Besedilo velja za EGP)

(2002/672/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za izdelavo začasnih seznamov obratov v tretjih državah, iz katerih države članice odobravajo uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(1) Odločbe,

ob upoštevanju naslednjega:

(1) Začasni seznami obratov, za proizvodnjo divjačine, so bili izdelani z Odločbo Komisije 97/468/ES [3] o izdelavi začasnih seznamov obratov tretje države, iz katere države članice dovolijo uvoz divjačine.

(2) Grenlandija je poslala seznam obratov, za proizvodnjo divjačine, za katere odgovorni organi potrjujejo, da so skladni s pravili Skupnosti.

(3) Začasni seznam obratov, za proizvodnjo divjačine, se tako lahko sestavi za Grenlandijo.

(4) Ukrepi, predvideni s to odločbo, so skladni z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Besedilo iz Priloge k tej odločbi se doda k Prilogi k Odločbi 97/468/ES.

Člen 2

Ta odločba je naslovljena na države članice.

V Bruslju, 21. avgusta 2002

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 199, 26.7.1997, str. 62.

--------------------------------------------------

ΑΝEΧΟBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: GroenlandiaLand: GrønlandLand: GrönlandKρότος: ΓροιλανδίαCountry: GreenlandPays: GroenlandPaese: GroenlandiaLand: GroenlandPaís: GronelândiaMaa: GrönlantiLand: Grönland

1 | 2 | 3 | 4 | 5 | 6 |

4385 | NUKA A/S | Kangerlussuaq | Kangerlussuaq | PH, CS | a (mošusov bivol, severni jelen) |

--------------------------------------------------
Odločba Komisije

z dne 25. novembra 2002

o spremembi Odločbe 1999/120/ES o začasnih seznamih obratov v tretjih državah, iz katerih države članice odobrijo uvoz živalskih črev v zvezi z Omanom

(notificirano pod dokumentarno številko K(2002) 4538)

(Besedilo velja za EGP)

(2002/925/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 95/408/ES z dne 22. junija 1995 o pogojih za pripravo seznamov obratov v tretjih državah, iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(4) Odločbe,

ob upoštevanju naslednjega:

(1) Začasni seznami obratov v tretjih državah, ki proizvajajo živalska čreva, so se pripravili z Odločbo Komisije 1999/120/ES [3], kakor je bila nazadnje spremenjena z Odločbo 2002/483/ES [4].

(2) Oman je zagotovil ime podjetja, ki proizvaja živalska čreva, za katerega pristojni organi potrjujejo, da je skladno s predpisi Skupnosti.

(3) Začasni seznam tega podjetja se zato za Oman lahko pripravi. Odločba 1999/120/ES bi se morala zato spremeniti.

(4) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

V Prilogi k Odločbi 1999/120/ES se doda naslednja vrstica za Oman:

"País: OMÁNLand: OMANLand: OMANΧώρα: OMANCountry: OMANPays:OMANPaese: OMAN/Land: OMANPaís: OMÁMaa: OMANLand: OMAN

1 | 2 | 3 | 4 | 5 |

OM-83-NCP | National Casing Processing Co. LLC | Buraimī | – | |

Člen 2

Ta odločba se začne uporabljati tretji dan po objavi v Uradnem listu Evropskih skupnosti.

Člen 3

Ta odločba je naslovljena na države članice.

V Bruslju, 25. novembra 2002

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 36, 10.2.1999, str. 21.

[4] UL L 166, 25.6.2002, str. 25.

--------------------------------------------------
Sklep Sveta

z dne 8. oktobra 2002

o spremembah Sklepa 98/509/ES o sklenitvi Sporazuma o vzajemnem priznavanju ugotavljanja skladnosti med Evropsko skupnostjo in Novo Zelandijo

(2002/801/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi pododstavek, prvi stavek, in členom 300(3), prvi pododstavek, prvi stavek, in (4) Pogodbe,

ob upoštevanju predloga Komisije,

ob upoštevanju naslednjega:

Za zagotovitev učinkovitega izvajanja Sporazuma o vzajemnem priznavanju ugotavljanja skladnosti med Evropsko skupnostjo in Novo Zelandijo [1] (v nadaljnjem besedilu "Sporazum") je treba spremeniti Sklep 98/509/ES [2], da dobi Komisija pooblastila za sprejemanje vseh potrebnih ukrepov za izvajanje Sporazuma –

SKLENIL:

Edini člen

Člen 3 Sklepa 98/509/ES se nadomesti z naslednjim:

"Člen 3

1. Komisija zastopa Skupnost v Skupnem odboru, ustanovljenem v členu 12, ob pomoči posebnega odbora, ki ga imenuje Svet. Komisija po posvetovanju s tem posebnim odborom začne z imenovanji, uradnim obveščanjem, izmenjavami informacij in zahtevami za informacije, določenimi v Sporazumu.

2. Stališče Skupnosti v Skupnem odboru določi Komisija po posvetovanju s posebnim odborom iz odstavka 1."

V Luxembourgu, 8. oktobra 2002

Za Svet

Predsednik

T. Pedersen

[1] UL L 229, 17.8.1998, str. 62.

[2] UL L 229, 17.8.1998, str. 61.

--------------------------------------------------
Sklep Sveta

z dne 22. julija 2002

o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani in Republiko Libanon na drugi

(2002/761/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133, v zvezi s prvim stavkom prvega pododstavka člena 300(2) te pogodbe,

ob upoštevanju predloga Komisije,

ob upoštevanju naslednjega:

(1) Do začetka veljavnosti Evromediteranskega pridružitvenega sporazuma med Evropsko skupnostjo in njenimi državami članicami na eni strani in Republiko Libanon na drugi, podpisanem v imenu Skupnosti, v Luxembourgu, 17. junija 2002, je treba sprejeti Začasni sporazum o trgovini in trgovinskih zadevah med Evropsko skupnostjo na eni strani in Republiko Libanon na drugi.

(2) Ta začasni sporazum, bo v ustreznih delih nadomestil Sporazum o sodelovanju med Evropsko gospodarsko skupnostjo in Republiko Libanon [1] in Sporazum med državami članicami Evropske skupnosti za premog in jeklo in Libanonom [2], podpisanima v Bruslju, 3. maja 1997.

(3) Začasni sporazum je treba odobriti v imenu Skupnosti –

SKLENIL:

Člen 1

1. Začasni sporazum o trgovini in trgovinskih zadevah med Evropsko skupnostjo na eni strani in Republiko Libanon na drugi, priloge in protokoli k Sporazumu, kot tudi skupne izjave in izjave Evropske skupnosti vključene v Sklepni listini, se potrdijo v imenu Skupnosti.

2. Besedila iz odstavka 1 so priložena temu sklepu.

Člen 2

Predsednik Sveta je s tem sklepom pooblaščen, da imenuje pooblaščenca(e), ki v imenu Skupnosti deponira(jo) Akt o uradnem obvestilu, kakor je predvideno v členu 42(2) Sporazuma.

V Bruslju, 22. julija 2002

Za Svet

predsednik

P. S. Mřller

[1] UL L 267, 27.9.1978, str. 2.

[2] UL L 316, 12.12.1979, str. 24.

--------------------------------------------------
Sklep Sveta

z dne 12. julija 2002

o dopolnitvi Protokola o Statutu Sodišča Evropskih skupnosti

(2002/653/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti drugega odstavka člena 245 Pogodbe,

ob upoštevanju zahteve Sodišča z dne 17. oktobra 2001,

ob upoštevanju mnenja Komisije [1],

ob upoštevanju mnenja Evropskega parlamenta [2],

ob upoštevanju naslednjega:

V postopku predhodnega odločanja pred Sodiščem je treba predvideti udeležbo tretjih držav za primer, ko sporazum glede določenega področja, ki ga Svet sklene z eno ali več tretjimi državami, določa, da lahko te države predložijo navedbe o zadevi ali pisne izjave, kadar sodišče države članice Sodišču v predhodno odločanje preda vprašanje, ki zadeva področje uporabe sporazuma –

SKLENIL:

Člen 1

Členu 20 Protokola o Statutu Sodišča Evropskih skupnosti se doda naslednji odstavek:

"Če sporazum, ki ga Svet sklene z eno ali več tretjimi državami glede določenega področja, določa, da lahko te države predložijo navedbe o zadevi ali pisne izjave, kadar sodišče katere od držav članic Sodišču v predhodno odločanje preda vprašanje, ki zadeva področje uporabe tega sporazuma, se odločitev nacionalnega sodišča, ki zajema to vprašanje, uradno sporoči tudi zadevnim tretjim državam, ki lahko v dveh mesecih od tega uradnega obvestila pri Sodišču vložijo navedbe o zadevi ali pisne izjave."

Člen 2

Ta sklep začne veljati na dan objave v Uradnem listu Evropskih skupnosti.

V Bruslju, 12. julija 2002

Za Svet

Predsednik

T. Pedersen

[1] Mnenje z dne 22. februarja 2002 (še ni objavljeno v Uradnem listu).

[2] Mnenje z dne 14. maja 2002 (še ni objavljeno v Uradnem listu).

--------------------------------------------------
Sklep Sveta

z dne 28. januarja 2002

o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani in Republiko Hrvaško na drugi

(2002/107/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) in drugim pododstavkom člena 300(3) Pogodbe,

ob upoštevanju predloga Komisije [1],

ob upoštevanju privolitve Evropskega parlamenta [2],

ob upoštevanju naslednjega:

(1) Do začetka veljavnosti Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi, podpisanega v Luxembourgu 29. oktobra 2001, je treba odobriti Začasni sporazum o trgovini in trgovinskih zadevah med Evropsko skupnostjo na eni strani in Republiko Hrvaško na drugi, parafiran v Bruslju 10. julija 2001.

(2) Ker ni bilo posebnega prometnega sporazuma med Evropsko skupnostjo in Republiko Hrvaško, je treba v Protokol 6 Stabilizacijsko-pridružitvenega sporazuma vključiti ustrezne prometne določbe v zvezi s trgovino.

(3) Ker ni bilo pogodbenih struktur, se s tem sporazumom ustanovi Začasni odbor za izvajanje tega sporazuma.

(4) Trgovinske določbe tega sporazuma so izjemne narave, povezane s politiko, ki se izvaja v okviru stabilizacijsko-pridružitvenega procesa, in za Evropsko unijo ne bodo predstavljale precedensa v trgovinski politiki Evropske skupnosti do tretjih držav, razen držav, ki jih zajema stabilizacijsko-pridružitveni proces –

SKLENIL:

Člen 1

1. Začasni sporazum o trgovini in trgovinskih zadevah med Evropsko skupnostjo na eni strani in Republiko Hrvaško na drugi, priloge in protokoli, ki so priloženi temu sporazumu, ter izjave, priložene sklepni listini, se s tem odobrijo v imenu Skupnosti.

2. Besedila iz odstavka 1 so priložena temu sklepu [3].

Člen 2

1. Komisija, ki ji pomagajo predstavniki držav članic, predstavlja Skupnost v Začasnem odboru, ustanovljenem v skladu s členom 38 Sporazuma.

2. Stališče Skupnosti v Začasnem odboru določi Svet na predlog Komisije ali, kadar je to primerno, Komisija, vsak v skladu z ustreznimi določbami Pogodbe.

Člen 3

Predsednik Sveta je pooblaščen za določitev oseb(-e) pooblaščenih(-e), da v imenu Skupnosti deponira(-jo) akt o uradnem obvestilu iz člena 50 Sporazuma.

V Bruslju, 28. januarja 2002

Za Svet

Predsednik

J. Piqué i Camps

[1] UL C 362 E, 18.12.2001, str. 1.

[2] Mnenje, podano 14. decembra 2001 (še ni objavljeno v Uradnem listu).

[3] UL L 330, 14.12.2001, str. 3.

--------------------------------------------------
Sklep Sveta

z dne 27. septembra 2001

o pooblastilu Komisiji, da sklene dva sporazuma o sodelovanju med Evropsko skupnostjo za atomsko energijo in Vlado Ruske federacije na področju jedrske varnosti in nadzorovane jedrske fuzije

(2001/761/Euratom)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti za atomsko energijo in zlasti člena101 (2) Pogodbe,

ob upoštevanju Sporazuma o partnerstvu in sodelovanju med Evropskimi skupnostmi in njihovimi državami članicami na eni strani ter Rusko federacijo na drugi [1], ki je začel veljati 1. decembra 1997 in katerega namen je vzpostaviti tesno sodelovanje na jedrskem področju, med drugim z izvajanjem dveh sporazumov o jedrski varnosti in o termonuklearni fuziji,

ob upoštevanju predloga Komisije,

ker:

(1) je v skladu z direktivami Sveta, sprejetimi v njegovem sklepu z dne 17. januarja 1991, Komisija zaključila pogajanja o dveh sporazumih o jedrski varnosti in o termonuklearni fuziji med Evropsko skupnostjo za atomsko energijo in Rusko federacijo;

(2) je Komisijo treba pooblastiti za sklenitev sporazumov;

(3) je Svet na predlog Komisije 22. decembra 1994 potrdil sporazuma. Zaradi kasnejših dogodkov pa je treba sporazuma revidirati in posodobiti. Zato je treba sklep Sveta z dne 22. decembra 1994 razveljaviti;

(4) je Svet 22. decembra 1998 sprejel Sklep 1999/64/Euratom o Petem okvirnem programu Evropske skupnosti za atomsko energijo za področje raziskav in usposabljanja (1998 do 2002) [2], ki kot ključno dejavnost obsega nadzorovano termonuklearno fuzijo;

(5) je Svet s svojim sklepom 1999/175/Euratom z dne 25. januarja 1999 sprejel program raziskav in usposabljanja (Euroatom) na področju jedrske energije za obdobje od 1998 do 2002 [3],

SKLENIL:

Člen 1

S tem se pooblašča Komisijo, da sklene naslednja dva sporazuma z Rusko federacijo: Sporazum o sodelovanju med Evropsko skupnostjo za atomsko energijo in Vlado Ruske federacije na področju jedrske varnosti in Sporazum o sodelovanju med Evropsko skupnostjo za atomsko energijo in Vlado Ruske federacije na področju nadzorovane jedrske fuzije.

Besedilo teh sporazumov je priloženo temu sklepu [4].

Člen 2

Sklep Sveta z dne 22. decembra 1994 se razveljavi in nadomesti s tem sklepom.

V Bruslju, 27. septembra 2001

Za Svet

Predsednik

R. Landuyt

[1] UL L 327, 28.11.1997, str 3.

[2] UL L 26, 1.2.1999, str. 34.

[3] UL l 64, 12.3.1999, str. 142.

[4] UL L 287, 31.10.2001, str. 23.

--------------------------------------------------
Sklep sveta

z dne 26. junija 2001

o pristopu Evropske skupnosti k Uredbi št. 104 Gospodarske komisije Združenih narodov za Evropo o homologaciji odsevnih oznak za težka in dolga vozila ter njihove priklopnike

(2001/506/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 o pristopu Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za vozila s kolesi, opremo in dele, ki se lahko pritrdijo in/ali uporabijo na vozilih s kolesi, ter o pogojih za vzajemno priznavanje homologacij, podeljenih na podlagi teh predpisov ("Revidirani sporazum iz leta 1958") [1], ter zlasti člena 3(3) in druge alinee člena 4(2) Sklepa,

ob upoštevanju predloga Komisije,

ob upoštevanju privolitve Evropskega parlamenta [2],

ob upoštevanju naslednjega:

(1) Enotne določbe Uredbe št.104 Gospodarske komisije Združenih narodov za Evropo o homologaciji odsevnih oznak za težka in dolga vozila ter njihove priklopnike so namenjene odpravi tehničnih ovir za trgovino z motornimi vozili med pogodbenicami v zvezi z odsevnimi oznakami ter zagotavljanju visoke ravni varnosti in varstva okolja.

(2) Uredba št. 104 je bila pogodbenicam uradno sporočena in je za vse pogodbenice, ki do datuma ali datumov, določenih v njej, niso predložile uradnega obvestila o nesoglasju, začela veljati kot uredba, priložena k Revidiranemu sporazumu iz leta 1958.

(3) Uredbo št. 104 je treba vključiti v sistem Skupnosti za homologacijo motornih vozil in jo tako dodati k veljavni zakonodaji Skupnosti –

SKLENIL:

Edini člen

Evropska skupnost pristopa k Uredbi št. 104 Gospodarske komisije Združenih narodov za Evropo o homologaciji odsevnih oznak za težka in dolga vozila ter njihove priklopnike.

Besedilo Uredbe je priloženo k temu sklepu [3].

V Luxembourgu, 26. junija 2001

Za Svet

Predsednik

T. Östros

[1] UL L 346, 17.12.1997, str. 78.

[2] Privolitev, dana 15. maja 2001 (še ni objavljena v Uradnem listu).

[3] Ta uredba bo objavljena v prihodnjem Uradnem listu.

--------------------------------------------------
Odločba Komisije

z dne 25.oktobra 2001

o spremembi Odločbe 93/197/EGS o uvozu kopitarjev s Falklandskih otokov

(notificirano pod dokumentarno številko K(2001) 3198)

(Besedilo velja za EGP)

(2001/766/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Odločbo 2001/298/ES [2], in zlasti člena 13(2), člena 15(a), člena 16(2) in člena 19(i) Direktive,

ob upoštevanju naslednjega:

(1) Falklandski otoki so vključeni v del 1 Priloge k Odločbi Sveta 79/542/EGS z dne 21. decembra 1976 o seznamu tretjih držav, iz katerih države članice dovolijo uvoz goveda, prašičev, kopitarjev, ovc in koz, svežega mesa in mesnih izdelkov, kakor je bila nazadnje spremenjena z Odločbo Komisije 2001/731/ES [3], s čimer je takšen uvoz načeloma dovoljen, vendar pa morajo vseeno biti izpolnjene zahteve v zvezi z zdravstvenim varstvom živali in javnim zdravjem.

(2) Po veterinarskem inšpekcijskem obisku Komisije na Falklandskih otokih se zdi, da je zdravstveno stanje živali pod zadovoljivim nadzorom veterinarskih služb, zlasti razmere v zvezi z zdravstvenim varstvom kopitarjev.

(3) Veterinarske oblasti Falklandskih otokov so pisno zagotovile, da bodo Komisiji in državam članicam v 24 urah po faksu, s telegramom ali teleksom sporočile potrditev kakršne koli nalezljive ali kužne bolezni kopitarjev, navedene v Prilogi A k Direktivi 90/426/EGS, ki je obvezno prijavljiva v državi, ter kakršno koli spremembo politike cepljenja ali uvoza v zvezi s kopitarji.

(4) Pogoji zdravstvenega stanja živali in izdajanje veterinarskih spričeval za uvoz kopitarjev v države članice se morajo sprejeti v skladu z zdravstvenim stanjem živali zadevne tretje države. Zato se mora Odločba Komisije 93/197/EGS z dne 5. februarja 1993 o pogojih zdravstvenega stanja živali in veterinarskih spričevalih za uvozregistriranih kopitarjev ter kopitarjev za pleme in proizvodnjo [4], kakor je bila nazadnje spremenjena z Odločbo 2001/754/ES [5], ustrezno spremeniti.

(5) Zaradi jasnosti je treba pri spremembah seznamov tretjih držav uporabiti ISO kodo države.

(6) Ukrepi, predvideni v tej odločbi, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločba 93/197/EGS se spremeni:

1. Seznam tretjih držav v skupini A Priloge I se nadomesti z naslednjim:

"Švica (CH), Falklandski otoki (FK), Grendlandija (GL), Islandija (IS)."

2. Naslov veterinarskega spričevala, določenega v Prilogi II(a), se nadomesti z naslednjim:

"VETERINARSKO SPRIČEVALO

za uvoz registriranih kopitarjev ter kopitarjev za rejo in rabo iz Švice, Falklandskih otokov, Grenlandije in Islandije na ozemlje Skupnosti."

Člen 2

Ta odločba je naslovljena na države članice.

V Bruslju, 25. oktobra 2001

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 102, 12.4.2001, str. 63.

[3] UL 146, 14.6.1979, str. 15.

[4] UL L 274, 17.10.2001, str. 22.

[5] UL L 86, 6.4.1993, str. 16.

--------------------------------------------------